ZurichNLP/romansh-municipal-text-corpus huggingface dataset:
Rumantsch: Proposta Michal Karin Hohl (2): art. 26: La direcziun secumpona dil president communal, dil menader dalla canzlia, dil menader dallas finanzas, dil menader planisaziun e construcziun sco era dil menader dils menaschis communals e dil menader da scola pils fatgs generals e da lur secturs. Per cussegliaziuns dil fatg sa la direcziun clamar ulteriuras persunas a sias sesidas.
Deutsch: Antrag Michal Karin Hohl (2): Art. 26: Die Geschäftsleitung besteht aus dem Gemeindepräsidenten, dem Leiter Kanzlei, dem Leiter Finanzen, dem Leiter Planung und Bau sowie dem Leiter Gemeindebetriebe und dem Leiter Schule bei Anliegen ihrer und allgemeiner Bereiche. Die Geschäftsleitung kann zwecks Fachberatung weitere Personen zu den Geschäftsleitungssitzungen beiziehen.
Rumantsch: Proposta suprastonza communala (3): art. 26: La direcziun secumpona dil president communal, dil menader dalla canzlia, dil menader dallas finanzas, e dil menader dall’infrastructura planisaziun e construcziun sco era dil menader dils menaschis communals e dil menader da scola pils fatgs da scola da lur secturs. Per cussegliaziuns dil fatg sa la direcziun clamar ulteriuras persunas a sias sesidas.
Deutsch: Antrag Gemeindevorstand (3): Art. 26: Die Geschäftsleitung besteht aus dem Gemeindepräsidenten, dem Leiter Kanzlei, dem Leiter Finanzen und, dem Leiter Infrastruktur Planung und Bau sowie dem Leiter Gemeindebetriebe und dem Leiter Schule bei Anliegen der Schule ihrer Bereiche. Die Geschäftsleitung kann zwecks Fachberatung weitere Personen zu den Geschäftsleitungssitzungen beiziehen.
Rumantsch: La proposta da Lorenz Alig obtegn 10 vuschs. La proposta da Michal Karin Hohl obtegn 7 vuschs. La proposta dalla suprastonza communala obtegn 6 vuschs e croda cunquei naven. In commember dil parlament s'abstegn dalla vusch. Las propostas da Lorenz Alig e Michal Karin Hohl vegnan cuntraponi.
Deutsch: Der Antrag von Lorenz Alig erhält 10 Stimmen. Der Antrag von Michal Karin Hohl erhält 7 Stimmen. Der Antrag des Gemeindevorstands erhält 6 Stimmen und fällt dadurch weg. Ein Parlamentsmitglied enthält sich der Stimme. Der Antrag Lorenz Alig und Michal Karin Hohl werden gegenübergestellt.
Rumantsch: La proposta da Michal Karin Hohl vegn approbada cun 12 vuschs. La proposta da Lorenz Alig obtegn 11 vuschs. In commember dil parlament s'abstegn dalla vusch.
Deutsch: Dem Antrag von Michal Karin Hohl wird mit 12 Stimmen zugestimmt. Der Antrag von Lorenz Alig erhält 11 Stimmen. Ein Parlamentsmitglied enthält sich der Stimme.
Rumantsch: Proposta Bruno Caderas: art. 9 al. 1: Il president communal ei emploiaus en in pensum dad 80 tochen 100 pertschien. … La proposta da Bruno Caderas vegn approbada unanimamein.
Deutsch: Antrag Bruno Caderas: Art. 9 Abs. 1: Der Gemeindepräsident ist zu 80 bis 100 Prozent angestellt. … Dem Antrag von Bruno Caderas wird einstimmig zugestimmt.
Rumantsch: Il parlament communal Ilanz/Glion decida unanimamein da deliberar la revisiun parziala dalla lescha d'organisaziun sco era la revisiun parziala dalla lescha d'indemnisaziun cun las midadas decididas.
Deutsch: Das Gemeindeparlament Ilanz/Glion beschliesst einstimmig, der Teilrevision des Organisationsgesetzes sowie der Teilrevision des Entschädigungsgesetzes mit den beschlossenen Änderungen zuzustimmen.
Rumantsch: Il parlament communal Ilanz/Glion decida unanimamein da deliberar la revisiun parziala dalla lescha da taglia dalla vischnaunca Ilanz/Glion.
Deutsch: Das Gemeindeparlament Ilanz/Glion beschliesst einstimmig, der Teilrevision des Steuergesetzes der Gemeinde Ilanz/Glion zuzustimmen.
Rumantsch: Rita Duff-Cavegn da Glion obtegn 12 vuschs. Andrina Ragettli da Ruschein obtegn era 12 vuschs. Igl absolut pli vegn buca contonschius. Per quei motiv ei in secund scrutini necessaris.
Deutsch: Rita Duff-Cavegn aus Ilanz erhält 12 Stimmen. Andrina Ragettli aus Ruschein erhält ebenfalls 12 Stimmen. Das absolute Mehr wird nicht erreicht. Deshalb ist ein zweiter Wahlgang notwendig.
Rumantsch: Rita Duff-Cavegn da Glion vegn elegida cun 13 vuschs. Andrina Ragettli da Ruschein obtegn 11 vuschs.
Deutsch: Rita Duff-Cavegn aus Ilanz wird mit 13 Stimmen gewählt. Andrina Ragettli aus Ruschein erhält 11 Stimmen.
Rumantsch: Claudio Quinter ha demissiunau. Lorenz Alig ei sedeclaraus promts da semetter a disposiziun per l'elecziun substitutiva sco commember dalla cumissiun da finanzas.
Deutsch: Claudio Quinter hat demissioniert. Lorenz Alig hat sich bereit erklärt, sich zur Ersatzwahl als Finanzkommissionsmitglied zu stellen.
Rumantsch: Cun igl engraziament dil president vegn la sesida dil parlament communal concludida. La proxima sesida ha liug mesjamna, ils 25 da november 2020, allas 18.00 a Glion.
Deutsch: Mit dem Dank des Präsidenten wird die Gemeindeparlamentssitzung geschlossen. Die nächste Sitzung findet am Mittwoch, dem 25. November 2020, um 18.00 Uhr in Ilanz statt.
Rumantsch: Il president dil parlament communal, Claudio Quinter, arva la 55avla sesida dil parlament communal Ilanz/Glion. La gliesta da tractandas vegn approbada unanimamein e senza midadas.
Deutsch: Der Parlamentspräsident, Claudio Quinter, eröffnet die 55. Sitzung des Gemeindeparlaments Ilanz/Glion. Die Traktandenliste wird ohne Änderungen einstimmig genehmigt.
Rumantsch: La presidenta communala presenta la planisaziun da finanzas 2022–2026 e rispunda allas damondas dil parlament. Il parlament communal pren per enconuschientscha la planisaziun da finanzas 2022–2026.
Deutsch: Die Gemeindepräsidentin präsentiert die Finanzplanung 2022–2026 und beantwortet die Fragen des Parlaments. Das Gemeindeparlament nimmt die Finanzplanung 2022–2026 zur Kenntnis.
Rumantsch: Tenor art. 35 lit. d) dalla constituziun communala ei il parlament communal responsabels per l'approbaziun dil preventiv. Tenor art. 10 al. 2 digl uorden parlamentar ei igl entrar ella fatschenta obligatorics. Per quei motiv dat ei enstagl dad ina debatta d'entrada ina discussiun generala.
Deutsch: Gemäss Gemeindeverfassung Art. 35 lit. d) ist das Gemeindeparlament für die Genehmigung des Budgets zuständig. Gemäss Art. 10 Abs. 2 der Parlamentsordnung ist Eintreten obligatorisch. Darum findet anstelle einer Eintretensdebatte eine allgemeine Diskussion statt.
Rumantsch: La presidenta communala, Carmelia Maissen, fa attents sil messadi tier il preventiv 2021. Ella deliberaziun da detagl vegn il preventiv 2021 repassaus. Damondas dil parlament communal vegnan rispundidas.
Deutsch: Die Gemeindepräsidentin, Carmelia Maissen, verweist auf die Botschaft zum Budget 2021. In der Detailberatung wird das Budget 2021 durchgegangen. Fragen des Gemeindeparlaments werden beantwortet.
Rumantsch: Il parlament communal Ilanz/Glion decida unanimamein d'approbar il preventiv per il quen da gudogn e sperdita 2021 cun in gudogn da frs. 64'800.00 sco era il preventiv quen d'investiziun 2021 cun investiziuns nettas da frs. 3'609'000.00. Quella decisiun ei suttamessa al referendum facultativ.
Deutsch: Das Gemeindeparlament Ilanz/Glion beschliesst einstimmig, das Budget Erfolgsrechnung 2021 mit einem Gewinn von CHF 64'800.00 und das Budget Investitionsrechnung 2021 mit Nettoinvestitionen von CHF 3'609'000.00 zu genehmigen. Dieser Beschluss unterliegt dem fakultativen Referendum.
Rumantsch: Tenor art. 35 lit. d) dalla constituziun communala ei il parlament communal responsabels per l’approbaziun dil rapport administrativ ed il quen annual. Tenor art. 10 al. 2 digl uorden parlamentar ei igl entrar ella fatschenta obligatorics. Per quei motiv dat ei enstagl dad ina debatta d’entrada ina discussiun generala.
Deutsch: Gemäss Gemeindeverfassung Art. 35 lit. d) ist das Gemeindeparlament für die Genehmigung des Verwaltungsberichts und der Jahresrechnung zuständig. Gemäss Art. 10 Abs. 2 der Parlamentsordnung ist Eintreten obligatorisch. Darum findet anstelle einer Eintretensdebatte eine allgemeine Diskussion statt.
Rumantsch: Fixaziun dil pei da taglia communala per la taglia sin entrada e facultad per igl onn 2021 sin 100 pertschien dalla taglia cantunala sempla.
Deutsch: Festlegung des Gemeindesteuerfuss für die Einkommens- und Vermögenssteuer für das Jahr 2021 bei 100 Prozent der einfachen Kantonssteuer festzulegen.
Rumantsch: Sebasond alla lescha federala davart igl acquist da beins immobigliars entras persunas digl exteriur sa la vischnaunca restrenscher igl acquist da casas da vacanzas e d’unitads da habitar en hotels d’appartements. La suprastonza communala propona da fixar per igl onn 2021 la quota da vender habitaziuns ord hotels d’appartements a 100 pertschien e da lubir la vendita d’objects singuls da vendiders svizzers sco era la vendita da habitaziuns secundaras da jasters a jasters.
Deutsch: Gestützt auf das Bundesgesetz über den Erwerb von Grundstücken durch Personen im Ausland kann die Gemeinde den Erwerb von Ferienwohnungen und von Wohneinheiten in Aparthotels einschränken. Der Gemeindevorstand beantragt, die Quote für das Jahr 2021 für den Verkauf aus Gesamtüberbauungen auf 100 Prozent festzulegen und den Verkauf von Einzelobjekten schweizerischer Veräusserer sowie den Verkauf von Zweithandwohnungen von Ausländern an Ausländer zuzulassen.
Rumantsch: Fixaziun per igl onn 2021 dalla quota da vender habitaziuns ord hotels d’appartements a 100 pertschien e da lubir la vendita d’objects singuls da vendiders svizzers sco era la vendita da habitaziuns secundaras da jasters a jasters.
Deutsch: Festlegung der Quote für das Jahr 2021 für den Verkauf aus Gesamtüberbauungen auf 100 Prozent und den Verkauf von Einzelobjekten schweizerischer Veräusserer sowie den Verkauf von Zweithandwohnungen von Ausländern an Ausländer zuzulassen.
Rumantsch: Il parlament communal Ilanz/Glion decida cun 16 encunter 2 vuschs e 5 abstenziuns da surdar l'incumensa Alig.
Deutsch: Das Gemeindeparlament Ilanz/Glion beschliesst mit 16 zu 2 Stimmen und 5 Enthaltungen den Auftrag Alig zu überweisen.
Rumantsch: Il parlament communal Ilanz/Glion decida cun 13 encunter 7 vuschs e 3 abstenziuns d'inoltrar l'incumensa Gabriel.
Deutsch: Das Gemeindeparlament Ilanz/Glion beschliesst mit 13 zu 7 Stimmen und 3 Enthaltungen den Auftrag Gabriel zu überweisen.
Rumantsch: Ina damonda ei vegnida inoltrada: Lorenz Alig, sanaziun fatschada dalla caplutta da morts a Pigniu. La presidenta communala rispunda alla damonda.
Deutsch: Eine Frage wurde eingereicht: Lorenz Alig, Fassadensanierung der Aufbahrungskappelle in Pigniu. Die Gemeindepräsidentin beantwortet die Frage.
Rumantsch: Cun igl engraziament dil president vegn la sesida dil parlament communal concludida. La proxima sesida ha liug mesjamna, ils 31 da mars 2021, allas 19.00 a Glion.
Deutsch: Mit dem Dank des Präsidenten wird die Gemeindeparlamentssitzung geschlossen. Die nächste Sitzung findet am Mittwoch, dem 31. März 2021, um 19.00 Uhr in Ilanz statt.
Rumantsch: Il president dil parlament communal, Claudio Quinter, arva la 56avla sesida dil parlament communal Ilanz/Glion. La gliesta da tractandas vegn approbada unanimamein e senza midadas.
Deutsch: Der Parlamentspräsident, Claudio Quinter, eröffnet die 56. Sitzung des Gemeindeparlaments Ilanz/Glion. Die Traktandenliste wird ohne Änderungen einstimmig genehmigt.
Rumantsch: 1. Revisiun parziala dalla planisaziun locala pertuccont il svilup digl areal dalla staziun a Glion, deliberaziun per mauns dalla votaziun all'urna
Deutsch: Teilrevision Ortsplanung betreffend Arealentwicklung Bahnhof Ilanz, Verabschiedung zuhanden Urnenabstimmung
Rumantsch: La tractanda vegn sistida e tractada a caschun dad ina proxima sesida dil parlament communal. L'approbaziun dalla revisiun totala dalla planisaziun locala entras la Regenza dil cantun Grischun ei aunc pendenta. Sin fundament dad in'ulteriura procedura da consultaziun gest terminada ein aunc propostas vegnidas inoltradas che basegnan aunc sclariment. Per garantir ina procedura economica eis ei pil mument buca prudent da tractar quella fatschenta el parlament communal Ilanz/Glion.
Deutsch: Das Traktandum wird sistiert und anlässlich einer nächsten Gemeindeparlamentssitzung behandelt. Die Genehmigung der Regierung des Kantons Graubünden der Gesamtrevision der Ortsplanung ist noch hängig. Aufgrund einer weiteren gerade abgelaufenen Mitwirkung sind noch Eingaben eingegangen und diesbezüglich gilt noch Klärungsbedarf. Deshalb ist aus verfahrensökonomischen Gründen die Behandlung im Gemeindeparlament Ilanz/Glion zum jetzigen Zeitpunkt nicht sinnvoll.
Rumantsch: 1. Revisiun parziala dalla planisaziun locala pertuccont il territori d'explotaziun da glera Bigliel, Sevgein, deliberaziun per mauns dalla votaziun all'urna
Deutsch: Teilrevision Ortsplanung betreffend Kiesabbaugebiet Bigliel, Sevgein, Verabschiedung zuhanden Urnenabstimmung
Rumantsch: Tenor art. 9 dalla lescha parlamentara pren Manuel Montalta, meinagestiun dalla Montalta Transport + Kies SA, stgisa per quella tractanda.
Deutsch: Gemäss Art. 9 des Parlamentsgesetzes tritt Manuel Montalta, Geschäftsführer Montalta Transport + Kies AG, für dieses Traktandum in den Ausstand.
Rumantsch: Approbaziun dalla revisiun parziala dalla planisaziun locala da Sevgein, territori d'explotaziun Bigliel, per mauns dalla votaziun all'urna dils 16 da matg 2021. Las actas dalla revisiun parziala ch'ein da deliberar ein il plan da zonas 1:2000, il plan general da formaziun ed il plan general d'avertura 1:2'000.
Deutsch: Genehmigung der Teilrevision der Ortsplanung Ilanz/Glion, Fraktion Sevgein, Abbaugebiet Bigliel, zuhanden der Urnenabstimmung vom 16. Mai 2021. Die zu beschliessenden Akten der Teilrevision sind der Zonenplan 1:2000, der Generelle Gestaltungsplan 1:2000 sowie der Generelle Erschliessungsplan 1:2'000.
Rumantsch: Il parlament communal Ilanz/Glion approbescha cun 23 encunter 0 vuschs e neginas abstenziuns la revisiun parziala dalla planisaziun locala da Sevgein, territori d'explotaziun Bigliel, per mauns dalla votaziun all'urna. Las actas corrispundentas vegnan deliberadas.
Deutsch: Das Gemeindeparlament Ilanz/Glion genehmigt mit 23 zu 0 Stimmen bei 0 Enthaltungen die Teilrevision der Ortsplanung Ilanz/Glion, Fraktion Sevgein, Abbaugebiet Bigliel, zuhanden der Urnenabstimmung. Die entsprechenden Akten der Teilrevision werden beschlossen.
Rumantsch: 1. Revisiun parziala dalla planisaziun locala pertuccont la zona dad economisaziun da material Salavras, Rueun, deliberaziun per mauns dalla votaziun all'urna
Deutsch: Teilrevision Ortsplanung betreffend Erweiterung Materialbewirtschaftungszone Salavras, Rueun, Verabschiedung zuhanden Urnenabstimmung
Rumantsch: Approbaziun dalla revisiun parziala dalla planisaziun locala Rueun, Salavras, extensiun dalla zona d'administraziun da material, per mauns dalla votaziun all'urna dils 16 da matg 2021. Las actas dalla revisiun parziala ch'ein da deliberar ein il plan da zonas 1:2000, Rueun, Salavras.
Deutsch: Genehmigung der Teilrevision der Ortsplanung Rueun, Salavras, Erweiterung der Materialbewirtschaftungszone zuhanden der Urnenabstimmung vom 16. Mai 2021. Die zu beschliessenden Akten der Teilrevision sind der Zonenplan 1:2000, Rueun, Salavras.
Rumantsch: Il parlament communal Ilanz/Glion approbescha cun 23 encunter 0 vuschs e neginas abstenziuns la revisiun parziala dalla planisaziun locala Rueun, Salavras, extensiun dalla zona d'administraziun da material per mauns dalla votaziun all'urna. Las actas corrispundentas vegnan deliberadas.
Deutsch: Das Gemeindeparlament Ilanz/Glion genehmigt mit 23 zu 0 Stimmen bei 0 Enthaltungen die Teilrevision der Ortsplanung Rueun, Salavras, Erweiterung der Materialbewirtschaftungszone zuhanden der Urnenabstimmung. Die entsprechenden Akten der Teilrevision werden beschlossen.
Rumantsch: - per la sanaziun dalla Via da Scola a Glion vegn in credit brut da frs. 1'870'000.00 incl. in'eventuala carischia concedius;
Deutsch: - für die Sanierung der Schulstrasse in Ilanz wird ein Bruttokredit von CHF 1'870'000.00 zuzüglich einer allfälligen Teuerung gewährt;
Rumantsch: Il parlament communal Ilanz/Glion approbescha cun 24 encunter 0 vuschs e neginas abstenziuns las propostas dalla suprastonza communala per mauns dalla votaziun all'urna. La votaziun all'urna ha liug 16 da matg 2021.
Deutsch: Das Gemeindeparlament Ilanz/Glion genehmigt mit 24 zu 0 Stimmen bei 0 Enthaltungen die Anträge des Gemeindevorstands zuhanden der Urnenabstimmung. Die Urnenabstimmung findet am 16. Mai 2021 statt.
Rumantsch: - per la sanaziun dalla Via S. Clau Sura a Glion vegn in credit brut da frs. 1'163'700.00 incl. in'eventuala carischia concedius;
Deutsch: - für die Sanierung der Via S. Clau Sura in Ilanz wird ein Bruttokredit von CHF 1'163'700.00 zuzüglich einer allfälligen Teuerung gewährt;
Rumantsch: - approbar la contribuziun ell'altezia da frs. 80'000.00 ed ina garanzia da deficit ell'altezia da frs. 20'000.00 per il program accumpignont.
Deutsch: - den Beitrag in der Höhe von CHF 80'000.00 und eine Defizitgarantie in der Höhe von CHF 20'000.00 für das Rahmenprogramm zu genehmigen.
Rumantsch: Il parlament communal Ilanz/Glion decida cun 23 encunter 0 vuschs ed ina abstenziun d'approbar la contribuziun ell'altezia da frs. 80'000.00 ed ina garanzia da deficit ell'altezia da frs. 20'000 per il program accumpignont.
Deutsch: Das Gemeindeparlament Ilanz/Glion beschliesst mit 23 zu 0 Stimmen und einer Enthaltung den Beitrag in der Höhe von CHF 80'000.00 und eine Defizitgarantie in der Höhe von CHF 20'000.00 für das Rahmenprogramm zu genehmigen.
Rumantsch: Cun igl engraziament dil president vegn la sesida dil parlament communal concludida. La proxima sesida ha liug mesjamna, ils 28 d'avrel 2021, allas 19.00 a Glion.
Deutsch: Mit dem Dank des Präsidenten wird die Gemeindeparlamentssitzung geschlossen. Die nächste Sitzung findet am Mitt-woch, dem 28. April 2021, um 19.00 Uhr in Ilanz statt.
Rumantsch: Il president dil parlament communal, Claudio Quinter, arva la 57avla sesida dil parlament communal Ilanz/Glion. La gliesta da tractandas vegn approbada unanimamein e senza midadas.
Deutsch: Der Parlamentspräsident, Claudio Quinter, eröffnet die 57. Sitzung des Gemeindeparlaments Ilanz/Glion. Die Traktandenliste wird ohne Änderungen einstimmig genehmigt.
Rumantsch: Rainer Weitschies e Christoph Sauter presentan las basas dil maletg empalont dil territori communal MTC. Dalla discussiun generala vegn fatg diever e damondas vegnan rispundidas. Il parlament communal Ilanz/Glion pren per enconuschientscha las explicaziuns sco era il maletg empalont dil territori communal MTC.
Deutsch: Rainer Weitschies und Christoph Sauter präsentieren die Grundidee des Kommunal räumlichen Leitbilds KRL. Von der allgemeinen Diskussion wird Gebrauch gemacht und Fragen werden beantwortet. Das Gemeindeparlament Ilanz/Glion nimmt die Ausführungen sowie das Kommunal räumliche Leitbild KRL zur Kenntnis.
Rumantsch: § approbar la contribuziun da frs. 30'000.00 ed ina garanzia da defizit ell'altezia da frs. 20'000.00 sco remplazzament per mieds da tiarzs munconts.
Deutsch: § den Beitrag in der Höhe von CHF 30'000.00 und eine Defizitgarantie in der Höhe von CHF 20'000.00 als Ersatz für ausstehende Drittmittel genehmigen.
Rumantsch: Il parlament communal Ilanz/Glion decida unanimamein d'approbar la contribuziun da 30'000 francs ed ina garanzia da defizit ell'altezia da 20'000 francs sco remplazzament per mieds da tiarzs munconts.
Deutsch: Das Gemeindeparlament Ilanz/Glion beschliesst einstimmig den Beitrag in der Höhe von 30'000 Franken und eine Defizitgarantie in der Höhe von 20'000 Franken als Ersatz für ausstehende Drittmittel zu genehmigen.
Rumantsch: § approbar la cunvegna da prestaziun denter la vischnaunca Ilanz/Glion e l'uniun Cinema Sil Plaz per la durada 1. da schaner 2021 entochen 31 da december 2025.
Deutsch: § die Leistungsvereinbarung zwischen der Gemeinde Ilanz/Glion und dem Verein Cinema Sil Plaz für die Dauer 1. Januar 2021 bis 31. Dezember 2025 genehmigen.
Rumantsch: § approbar la cunvegna da prestaziun denter la vischnaunca Ilanz/Glion e l'uniun Cinema Sil Plaz per la durada 1. da schaner 2022 entochen 31 da december 2026.
Deutsch: § die Leistungsvereinbarung zwischen der Gemeinde Ilanz/Glion und dem Verein Cinema Sil Plaz für die Dauer 1. Januar 2022 bis 31. Dezember 2026 genehmigen.
Rumantsch: Il parlament communal Ilanz/Glion decida cun 22 encunter neginas vuschs e duas abstenziuns da sustener la proposta da Lorenz Alig.
Deutsch: Das Gemeindeparlament Ilanz/Glion beschliesst mit 22 zu keinen Stimmen bei zwei Enthaltungen den Antrag von Lorenz Alig zu unterstützen.
Rumantsch: Il parlament communal Ilanz/Glion decida unanimamein d'approbar la cunvegna da prestaziun denter la vischnaunca Ilanz/Glion e l'uniun Cinema Sil Plaz per la durada 1. da schaner 2022 entochen 31 da december 2026.
Deutsch: Das Gemeindeparlament Ilanz/Glion beschliesst einstimmig, die Leistungsvereinbarung zwischen der Gemeinde Ilanz/Glion und dem Verein Cinema Sil Plaz für die Dauer 1. Januar 2022 bis 31. Dezember 2026 zu genehmigen.
Rumantsch: Damian Cadalbert, commember dalla cumissiun e suprastonza communala, presenta il concept pil svilup dallas plazzas da giugs per la vischnaunca Ilanz/Glion. Dalla discussiun generala vegn fatg diever e damondas vegnan rispundidas. Il parlament communal Ilanz/Glion pren per enconuschientscha las explicaziuns sco era il concept pil svilup dallas plazzas da giugs.
Deutsch: Damian Cadalbert, Kommissions- und Gemeindevorstandsmitglied, präsentiert das Spielplatzentwicklungskonzept für die Gemeinde Ilanz/Glion. Von der allgemeinen Diskussion wird Gebrauch gemacht und Fragen werden beantwortet. Das Gemeindeparlament Ilanz/Glion nimmt die Ausführungen sowie das Spielplatzentwicklungskonzept zur Kenntnis.
Rumantsch: § approbaziun dil credit brut da CHF 200'000.00 per la renovaziun dalla plazza da giugs Paradieswäldli a Glion.
Deutsch: § Genehmigung des Bruttokredits von CHF 200'000.00 für die Erneuerung des Kinderspielplatz Paradieswäldli Ilanz.
Rumantsch: Il parlament communal Ilanz/Glion decida unanimamein d'approbar il credit brut da CHF 200'000.00 per la renovaziun dalla plazza da giugs Paradieswäldli a Glion.
Deutsch: Das Gemeindeparlament Ilanz/Glion beschliesst einstimmig den Bruttokredit von CHF 200'000.00 für die Erneuerung des Kinderspielplatzes Paradieswäldli in Ilanz zu genehmigen.
Rumantsch: § Approbaziun dil project general «Midada dall'illuminaziun publica sin LED» e dil credit d'impegn ell'altezia da CHF 970'000.00.
Deutsch: § Genehmigung des Gesamtprojekts «Umstellung der öffentlichen Beleuchtung auf LED» und des Verpflichtungskredits in der Höhe von CHF 970'000.00.
Rumantsch: § Approbaziun dil credit da preventiv 2021 ell'altezia da CHF 223'000.00 per la renovaziun dall'illuminaziun publica ellas fracziuns da Castrisch, Luven, Riein e Sevgein.
Deutsch: § Genehmigung des Budgetkredits 2021 in der Höhe von CHF 223'000.00 für die Erneuerung der öffentlichen Beleuchtung in den Fraktionen Castrisch, Luven, Riein und Sevgein.
Rumantsch: Il parlament communal Ilanz/Glion decida cun 19 encunter 5 vuschs e neginas abstenziuns d'approbar il project general «Midada dall'illuminaziun publica sin LED» ed il credit d'impegn ell'altezia da CHF 970'000.00 sco era il credit da preventiv 2021 ell'altezia da CHF 223'000.00 per la renovaziun dall'illuminaziun publica ellas fracziuns da Castrisch, Luven, Riein e Sevgein.
Deutsch: Das Gemeindeparlament Ilanz/Glion beschliesst mit 19 zu 5 Stimmen bei keinen Enthaltungen das Gesamtprojekt «Umstellung der öffentlichen Beleuchtung auf LED» und das Verpflichtungskredit in der Höhe von CHF 970'000.00 sowie das Budgetkredit 2021 in der Höhe von CHF 223'000.00 für die Erneuerung der öffentlichen Beleuchtung in den Fraktionen Castrisch, Luven, Riein und Sevgein zu genehmigen.
Rumantsch: 1. Revisiun parziala lescha da polizia per realisar l'incumbensa Gabriel pertuccont scamond da fiugs artificials, deliberaziun en detagl ed approbaziun
Deutsch: Teilrevision Polizeigesetz zur Umsetzung des Auftrags Gabriel betreffend Feuerwerksverbot, Detailberatung und Genehmigung